সেরেব্রাল হেমিস্ফিয়ারের আরেকটি লোব হলো টেম্পোরাল লোব (9)। এরা প্যারাইটাল ও ফ্রন্টাল লোবের নিচে এবং দৃশ্য-অঞ্চলের সামনে অবস্থিত। আপনি যখন রবীন্দ্রসংগীত কিংবা শিরোনামহীনের গান শোনেন তখন আপনার মস্তিষ্ক এই লোবের কর্মকান্ডের মাধ্যমে সাড়া দেয়। প্রতিটি টেম্পোরাল লোবের উপরে একটি অঞ্চল আছে যা কান থেকে পাওয়া শব্দ-সংকেত বিশ্লেষণ করে। আর এই লোবের নিচের অংশ স্মৃতি তৈরি ও স্মরণ প্রক্রিয়ায় গুরুত্বপূর্ণ ভূমিকা পালন করে।